
Si discendi eris studiosus, multa disces. 

I50CSAT. Orat ad DemoDicum- 


C^UAM felix ct faustus est nobis habendus hic prae- 
sens dies , amplissimi Domini , Auditores ornatissi- 
mi , lectissimi Juvenes , cum more ac ritu majoribus 
consueto , Icgibusquc academicis praescripto dc Sa- 
pientiae praestantia , animisque ad eam impellendis ex 
hoc supremo loco sermo sit instituendus. Nihil profe- 
cto homini aut utilius, aut majori laude dignius, quam 
ad gloriam virtutis praemium contendere : quippe qui 
haud fortuna eget , quae probitatem , industriam , 
aliasque bonas artes neque dare , neque eripere cui~ 
quam potest (*). Mcilto igitur iis cl. Viris placitum 
fuit, ineunte scholastico anno, ct reserata hac Mi- 
nervae aula , studiosam Juventutem ab autumnalibus 
otiis eandem repetentem , ad novum literariuni cur- 


(*) C. Sallunt. Hellum Jugurthinum. 

l ienium viriliter arripiendum , inaugurati oratione , 
splendido apparatu , ac magua doctissimorum congra- 
tulatione et frequentia , concitari. Quod jure factum 
esse omnes arbitrati sunt , ut adolescentes , quos spo- 
ro , ne soli inter tot laetos civium applausus , turpi- 
ter in sua rc sileant , a continua Sapientum persua- 
sione permoti , atque eorum auctoritate et exemplo 
conlirinati , spretis omnibus deliciarum illecebris , 
viam , quae ad eruditam institutionem acquirendam 
ducit , tanto ab iis cum honore emensam , summa 
alacritate ac fervore , prout rei dignitas postulat , in- 
grediantur •, et ne pecudum ritu sequantur antece- 
dentium gregem , pergentes non qua eundum est, sed 
qua ilur : cum multa profecto juventutem impediant, 
quominus recto gradu ad doctrinarum adyta conten- 
dat. Nam pro ingenita quadam in labore animi molli- 
tie , ipsiusque otii delectatione , praesertim quo , pro 
omni copiarum genere diffluente , bene beateque vi- 
'vitur, magis a spinoso horridoque scientiarum studio 
abhorremus. 

Jam cum mihi ab humanissimis hujus augusti Gy- 
mnasii Moderatoribus hoc munus demandatum sit , 
quo honorificentius , eo meis humeris gravius ; idcir- 
co magnopere me sollicitum hic solemuis et auspica- 
tus dies habuit, cum ante tot amplissimorum ora sim 
dicturus. Licet euim aliis anui temporibus ad hunc 
locum complures eruditi se conferunt , nunc vero , 
quo cujusque generis disciplinae exordiantur , plus 
solito eorum numerus huc convenit , quorum judi- 

ciuin si reformido, haud timide omnino ac stulte me 
facere reor. Si olira subacto ingenio, rariisque discU 
pliois rersatissimi Viri cum co pervenerint, unde illis 
oratio coram esset dicenda , adeo se perturbatos , et 
timore correptos persenserunt , ut eis vox omnino de- 
fecerit; inibi autem, cui nullius facundiae promptitu- 
dinis ac splendoris vel naturae, vel exercitationis ad- 
sunt praesidia , quidnam deinceps futurum ? Nam 
in tot disertorum Patrum , , Civiumque consessu , 
cum advocatum in hac tanta loci amplitudine quic- 
quid est in civitate pracstantissiiuum , verba factu- 
rus. Hisce animi fluctibus quis me vindicabit? Quos 
implorem ? Quo me vertam ? Nisi ad vestram cunctis 
notam pcrs{>cclamque humanitatem ; ut si meis viri- 
bus minime responderint conatus , aequum est veniae 
mihi vos gratiam haud negare. Operam igitur dabo 
indefessam , et v'ehemeuter confido, orationem racam, 
quam jam sentio nec virili pompa verborum gaude- 
re , nec gravi incedere cothurno , ipsi rei vestrae- 
que expcctationi quodammodo satisfacere posse. 

Cum autem saepissime, A A., mecum reputassem, 
unde dicendi initium sumendum esset , ut adolescen- 
tes cohortarer ad se studiis mancipandos , mihi nihil 
satius occurrit, et me tanta jucunditate inflammatum 
persensi , ut satis meis, votis facere , et meo munere 
fungi valerem, quam si in disciplinis quemdam amo- 
rem in suis animis accenderem •, qui in tanto opere 
non modo fervidus , sed supra quam oporteret esse , 
non sine laude desideratur. IIoc modo ipsa discendi 

cupiditas pro se viam eis raunit ad omaes scientias 
optimo jure adipiscendas, non communem industriam 
ct vulgarem diligentiam , sed totos eorum mentis ac 
imaginationis conatus adhibendo : cum nulla res cer- 
te unquam appeti possit sine virtutum amore , sine 
cultu ingenii. Argumentum , ineo judicio , tempori 
et praesenti officio non parum conveniens, si ex ini- 
to consilio feliciter processerit , praestat , ut liquido 
et audacter a meae orationis primordiis , ita vos, pro- 
bi Juvenes , quibus inservire studui , alloquar: 

si tantus amor menti , tantaque cupido est (*), 

vos metipsi vestrae fortunae fabri eritis. De qua re felix 
sum augur , si ita vos agendo , vigilando strenui. Ete- 
nim ille fervens affectus , qui novo quodam robore 
pro disciplinis comparandis ad studium et laborem 
vos incitat , ipse quoque in postenun efficiet , ut 
commodis et veris voluptatibus fruamini. Non secus 
quam a ferocissimo Annibale suo victori exercitui di- 
ctum. A dissitis enim regionibus in italicarum Alpium 
cacumina tandem perducto , ut milites ab aerumnis 
belli fessos , cum jam desperatio in omnium vultu 
emineret, proxima opulentiae ac tranquillitatis spe 
sublevaret , Italiam eis ostendit , subjectosque alpiuis 
montibus Circumpadanos campos , et hujusmodi brevi 
oratione tantae regionis thesauros in potestatem ha- 


(*) ViKu. Mntid. Lib. VI , verj. i33. 


Digitized by Coogie 



( 7 ) 

Lituros promisit ; Ua inquieiu. Eadem fortuna, quae 
neceaailatem pugnandi imposuit , praemia i^obis ea 
victoribus proponit , quibus ampliora homines, ne a 
Diis quidem immortalibus optare solent (*). 

Quod itaque jam supra proposui , nempe quid 
est sapere , et quomodo ad idem cito ct per secu- 
ra pergendum argumentis , rationibus , exemplis , 
quantum vero mihi a divina bonitate tribuetur , et 
per ingenii vires permissum , probare conabor : ut 
experiamur , quam plenum sit utilitatis illud a grae- 
cis Sapientibus proditum: E» i» ^iXppuiSiit , »tij 
iii , scilicet : Si discendi eris studiosus , multa 
disces, £x quo ipsae scientiae splendorem omnem ac 
dignitatem suam habent , ct nos utilitates et commo- 
da : qua in re hae duae sunt meae orationis partes. 

Neminem latet fieri non posse , ut meus homi- 
num nihil agat ; cum hominis propria sit mentis agi- 
tatio atque solertia. Vaga est semper , ct minime 
quietis impatiens ; unde in nota ac incognita continuo 
suas dimittit cogitationes. Qui nisi honestis exercita- 
tionibus teneatur , ad turpia quaeque ct impura stu- 
dia se deferre nccesse est. At porro, cum verum sem- 
per illud : Primum docentem rectum esse Sapien- 
tiam, cujus sublimes vias alte Pindarus cecinit , ct So- 
crates inter mortales coelitus demissam credidit quid 
magis ad animos nostros magnos elatostpie fingendos 
exoptandum , quam sua divina vi frui , atque , uti 


n CoNr. T. Liv. Optra. Lib, XXI, cap. XllI. 

pracstaiitissimum Numen , cunctis ipsam invocanti- 
bus adesse ? Nulla certe vi verborum , nulla ingenii 
facultate exprimi potest, quantum opus sit, quam lau- 
dabile. Idcirco Veteres , cum inulta ab istis ad vi- 
tam mortalium prudenter gubernandam fuerint exco- 
gitata , Sapientiam Divinitatis imaginem pronuntia- 
runt •, ac simul summa diligentia et laude varie pro- 
pagare voluerunt. ^^Igjptii enim sub diversis figuris 
eam velarunt ; Graeci sub fabulis, quas inde Roma- 
ni ab iis non invite acceptas , uti disciplinae compen- 
dium, cum ipsis bonarum rerum scientiis nobis trans- 
miserunt. Consilium minime contendendum , atque 
adeo optimum, puto; ut homines re tantopere a sum- 
inis Viris collaudata atque expetita , summo gradu 
inflammarentur : quocirca , qui se studet praestare 
caeteris, insigni ope niti decet, ut ingenii potius, quam 
corporis gloriam quaerat; cum nihil praeter animum 
nobis magnum. Illud igitur homine dignissimum vitae 
tempus dicendum, quod et mentibus scientiis alendis, 
et animis plurimis optimisque rebus informandis est 
institutum; unde' quam maxime a belluis distamus , 
tam proxime Deo Optimo accedimus. Haec est pars 
aetatis nostrae sacra ac dedicata , quae in perpetuam 
ei .stabilem Sapientiae possessionem, omnes humanos 
casus supergressam , omni malorum incursu subdu- 
ctam nos ducit ac immittit. Haec una ad virtutem , 
et ad eximia facinora homines incitat , ne segnes vi- 
tam hanc obscure transigant , et seri videant prae- 
clari nepotes ingenii sui monumenta. 

Cum res ita sit, quis, A A., tam utile et precia- 
rum Sapientiae assequetur ? Quis in augustissimos ejus 
recessus penetrabit ? Quomodo , si ea non teneatur , 
suis voluptatibus quisque oblectari poterit ? lugens 
profecto est labor , |qui non omnium ingenia semper 
eodem successu occupavit. Verum non dubitandum , 
quin Sapientia instar fertilis agri sit reputanda; nam, 
quamvis in se ipso uberrimus , non vero inerti , aut 
ignavo agricolae suas opes effundit , sed solerti tan. 
tum ac laborioso, qui operi strenue ac diligenter ma- 
num admovet ; et quo majori ardore industriaque ille 
excolitur , eo magis cum foenore reddit , quod rece- 
pit. Si igitur in agro colendo hoc accidit , id verius 
in comparanda Sapientia. Nisi pertinax ille et indo- 
mitus in scientiarum disciplinis amor babeatur, in 
concubia ignorationis nocte versari oportet. Quid enim 
ab iis sperandum , qui aegre , languide aut remisse 
studiis se gerunt, et operosa sedulitate in sola gloria 
formae , et rebus fluxis industriae praesidia , et in- 
strumenta virtutis consumunt ? Non habent isti otium^ 
ait ille scriptor , sed iners negotium. Eorundem non 
otiosa vita dicenda est , sed desidiosa occupatio (*). 
Idcirco nullus est iis in literis aut bona arte locus. 
Inanis est omnis eorum spes fruendi , quod tantope- 
re expetunt ; quoniam inertes ac desides semper va- 
na vota concipiunt : poenam quam merito pro eorum 
socordia luunt. Sapienter antiquitas, Virtutem posue- 


(*) ScsTC. De brevitate vitae. Cap. XII. 

re Dii sudore parandam, memoriae scriptum reli- 
quit : et qui posteris fabulas tradidere, ut per illas nos 
a vitiis retraherent, et ad virtutes adhortarentur. Phi- 
losophiam et Uraniam , jucunditatem scilicet ac ar- 
dorem, hujus caelestis operis adjutrices instituerunt. 
Quum aliud nihil nos palam in istis tropis edocere pla- 
cuerint, nisi quam arduum ac laboriosum mortalibus 
Torct illam adipisci. 

Re sane vera , cum omnium disciplinarum opti- 
marumque artium perfectam intclligcntiam assequi ve- 
limus, et gloriae maximo splendore magnisque digni- 
tatibus potiri arbitremur, non mediocrem alacritatem, 
sed cfEcacein ac inextinguibilem fervorem, et magnam 
exercitationem in literis adhibere fatendum est : ita 
ut unquam satis laboris positum esse videatur , quo 
Sapientiae apicem attingere possimus, nisi vulgaris in- 
dustriae limites transiliamus. At quidem , A A., quam- 
vis ardua est virtus, nihil vero tam difficile sit, quin 
non invita Minerva facillimum fiat. In ipsa igitur Sa- 
pientiae adeptione , longe aliter se res habet in ani- 
mis non blanditiis aut ignavia solutis , sed laudis ae- 
mulationis, gloriacque virtutis cupidis. Sapientia enim, 
etsi in tam praerupti montis jugo sedet , iter vero , 
quod ad cum ducit , iis vehementi studio incensis , 
non arduum , non impervium est. Ipsius Sapientiae 
dulcedo haud absimilis amoris natura , adeo morta- 
lium animos pervadit , et tam in dies majus semper 
accipit incrementum , ut qui eam semel gustavit , 
vel difficilia et periculosa et ardua , omnia levia et 

plana esse videantur. Nec id in dubium revocandum 
est. Curiosum ad hoc. nobis Deus dedit ingenium, ne 
omnia sua opera sine teste essent , ne nos aegre Sa- 
pientiae cursum aggrediamur. Quae sane erunt pro- 
bata , si se unusquisque recte consuluerit, quanta sui 
sit cupiditas ignota noscendi , ut si haec hominis tam 
propria alFcclio, et scientiae rectique mater, vcluti 
fida dux, habeatur, omnia facillima, omnia ad exi- 
tus felicissimos perventura. Quod divinitus factum 
reor , ut nostri ad optima vel exigui conatus , ipsa 
impellente natura , vehemeutiores fiant ; et sic ger- 
mina discendi penitus in nostris mentibus insita non 
languescant , sed foecundentur. Urgere igitur, instare 
necesse est, ne ista tanta via a pravis cupidinibus ces- 
santis vitae sit disjecta , aut inter faetidissimas volu- 
ptatum sordes restincta ; cum facile naturae dotibus 
abutatur juventus. Magnum profecto in ejus animo 
certamen est *, nam uti Statius : /tine virtus ei sedet, 
illinc virtutis inimica voluptas ; cujus si domina et 
moderatrix illa non erit , heu misera , cum Seneca 
exclamem (*), veluti in mari Syrtico deprehensa modo 
in sicco relinquitur , modo torrenti unda fluctuatur. 
Opus est itaque , ut pueri cum prunum adolescant , 
actas non affectibus commota, nec vitiis inquinata, 
adeoque valde ad discendum idonea ; ingenio enim 
plena , tenaci memoria , indole excelsa , saperc cupi- 
da , non molli torpeant inertia , aut operosam sedulita- 


(*) Dt vita beata. C«p. XIV. 

tem supervacuis laboribus impeudant , sed impigre u- 
tiliterquc totos excolendae menti , non jam corporis 
ornatibus, se tradant. Virtutis, auditores, aspera pri- 
ma via est , et grave tenerae cervici jugum : propte- 
rea liberos non in sinu fovere , aut in tacita domi 
quiete ; et ne unquam tristentur , eorum semper in- 
dulgere genio, parentes debent. Haec effocta felicitas 
animos permadescit , et inertes ac ignavos detinet , 
illos veluti in mari lento tranquillitas ; sed ut verum 
in scientiis colligant robur , excutere eos oportet ad 
obeunda studia mature , et feriatis quo^e diebus se- 
dulo literis incumbere ; ita ad firmam doctrinae ma- 
turitatem perveniunt. Pro ipsis non aliter quam plan- 
tis est. Fragiles semper sunt ct arbusculae illae stir- 
pes , quae in aprica valle crescunt; arbores vero for- 
tes ac solidae quo venti saepius incursant; ipsa enim 
agitatione magis constringuntur , et radices altius fi- 
gunt ac longius extendunt. Labor igitur et industria , 
unde laus et utilitas , in eis imperare debent ; non 
otium , non libido , a quibus eorum dedecus et per- 
nicies proficiscuntur. Sic in studiis ingenuisque arti- 
bus ardorem et patientiam adipiscuntur : sic in arduis 
ac difficillibus rebus sensim assuescit natura : sic de- 
mum ingemi aciem aliasquc dotes, pro aetate proque 
re nata consequi cognoscimus. Juventutis haec est are- 
na. Haec sunt tirocinia paullatim educentium animo- 
rum , a quibus certe nunquam se detorquent , et ad 
perversos affectus perrumpunt ; imo vel in malum 

proni , revocantur ad rectum. Tantum valet Ju hu- 
manis animis, vcl repugnantibus praeclara virtus : nam 


Pectora nostra duas non admittentia curas. 


Hoc pacto , magno erudiendi fcrv'ore elati , non 
modo acriter vulgarium hominum studia , obscuram- 
que vitam aspernantur, et veram Sapientiam ac phi- 
losophicam felicitatem obtinent ; sed vero ipsae do- 
ctrinae disciplinacquc omnes si insigni constantia, at- 
que indcfaticabili labore acquirantur, pro virtutis avi- 
ditate , omnia leviora ac suaviora redduntur. Maximi 
enim conatus a jucunditate , quae in studio capitur , 
compensantur ; et quo cura impeditior , eo volu- 
ptas et utilitas erit perfectior. Aliunde non peto , in 
quo versamur , exempla. Solae, inquam, aliorum con- 
tentiones in scientiis nos in hac re erudire possunt ; 
cum satis superque pateat , nihil tam difficile , nec 
tam occultum , quod nostra mens, utpote fere divina, 
eo verum cognoscendi ardore , secum ac natura ipsa 
luctando, non pervenerit. 

Enimvero quid in utiliore universae Sapientiae 
parte, nempe in rebus naturalibus contemplandis, 
quod sola novitatis cupiditate, usquequaque rimando, 
insano indulgeudo labori , non est observatum atque 
compertum ? Studium voluptatis plenum, certissimum 
homini subsidium ; et , quantum nostrae inenti su- 
scipere fas est , ad clara et non uno genere formosa 
Omnipotentis artificia inspicienda proprium. Jure igi- 

lur si tanto operi fastigium imponere non pauci sint 
properati. Ejus cultores , quod sane longa res esset 
omnes heic enumerare, non a rerum copia, non a pe- 
regrinationum molestiis, navigationum periculis, aliis- 
que gravissimis aerumnis sunt conterriti , sed magis 
provocati; unde incauti, intcctiquc p^r remotissimas 
terras latebrosa omnia perlustrando , odorando per- 
vagarunt. Avida , A A. , est periculi virtus , na/n 
quo tendat, non quid passura sit , cogitat (*) : ideo 
non sit mirum , si Sapientiae acquisitio iis esset pa- 
tria carior ; cum nihil unquam hisce curis ad dele- 
ctum jucundius , ad utilitatem fructuosius , ad oble- 
ctationem gratius existimaverint. Et qui majori oestro 
perciti , non rerum naturalium contemplationi pro- 
priam incolumitatem postposuere ? Plinius non procul 
a nostro Vaesevo est mortuus, densa caligine spiritu 
obstructo , cum hic ignivonius mons majore vi per- 
agitatus in urbes , in agros , vicinia amoenissimae 
huius civitatis , efludisset incendium ; sola lanlae con- 
ilagratiouis phaenomenon videndi ac inquirendi caussa. 
Maregravius Gulielmi Pisonis socius , e laboribus in- 
victus, ac naturae opes observandi laetissimus , reli- 
cta patria , ad novum Orbem se contulit ; et perlu- 
strata illa brasiliousi regione , petiit eodem consilio 
aestuantem Africani; ubi, cum aer suae valetudini in- 
festior esset , parum commoratus , diem supremum 
carpsit. Hasseiquistius itineris orientalis laboribus op- 


(*) St.NXc. ProvUL Cap. IV- 

pressus , labe consumptus Smiinae obiit. Scbeuchze- 
rus crebrius Alpes excelsiores visendo sanguinis vo- 
mitu suffocatus fuit. Aklrovandus , Tourncfortius per 
inhospitas ac longinquas terras peragrantes , etsi nou 
semel, sed pluries a latronibus ad indusium expolia- 
ti , vcrumtamen rei herbariae tenacissimi, in ipsa nou 
modo consenescere, verum etiam vita defungi decre- 
verunt. Et pro insano hujuscemodi scientiae amore 
a barbaris trucidati non fuere Gmelinus, Donati, et 
natiiralistae fere omnes a Danorum Rege in extra- 
neas plagas missi? Nonne verum exclamandum : quam 
incomparabilis sit discendi vis quam divina ! cum 
solum historia naturae per mortes et calamitates ama- 
siorum suorum magna habuerit incrementa. 

£t quot alii , quorum nomina nulla aetas delere 
poterit , recta studendi ratione abrepti , vires omnes 
et mentis et animi in variis scientiis non protenderunt? 
Quid dicam de tantis doctrinis ad medicam artem 
spectantibus , et praesertim |de corporis humani con- 
textu? Compendium et exemplar orbis pulcherrimum, 
in quo ostendere Opifex ille rerum unice voluit , 
quid posset valeretque in universis. Quanti rapti nou 
fuere ad hoc studium , solidissimum Physiologiae ac 
Nosologiae fundamentum, post palmam , quam anti- 
quis eripuit Galenus ? Nam ab Alcmaeonis aevo ad 
Dioclis aetatem veluli mysterium silentio erat vene- 
ratum. O audax Japeti genus 1 Ut cum Sophocle loquar... 

T)( aAKij T«y {«vovT «*IxTav«i» . , . ^lUlltS JoKlltudo CSt itl 

moriuuni saevire (*) 1 Ii, A A. , qui summo sludiu 
ac fervore se noscere ilagrarunt , nunquam certe a 
librorum lectione, ab acadeinicis disputationibus , ab 
ipsis tabulis Rhodiis perficere hanc scientiam potue- 
runt; sed tantummodo a longis assiduisque cadave- 
rum dissectionibus, et diu ac firmiter in foetidissimis 
exlialationibus, et virulenti tabo corruptorum corpo- 
rum permanendo. Quos in hac disciplina ego nomi- 
nem primos , cum in omni aevo apud omnes gentes 
exculta esset? Egregiosne tantum, qui luculentissima 
haud dudum nobis praebuere? Uti Hewsonum, Mon- 
roum , utruiuque llunterum inter Anglos ; Scnacuni, 
Ferreinium , Portalium , Lieutoudium , Sabatier , Cu- 
vier apud Gallos ; Albinum , Camperum penes Bel- 
gas; in Germanis Meckelium , Lobsteinium, Girtau- 
nerum , Zinnium ; ex Helveticis Hallerum ; et ma- 
xime apud nostros Italos , nullo certe minores, Mor- 
gagnum, Santoriuuni, Scarpa, Mascagnum. Jure etiam, 
uc incuriosius nostratium videar , dicam ; quis igno- 
rat, praeter alios non incelebres Viros , duos nostri 
Collegii flores ? Quos semper grata mente nomino , 
Semeutinum seniorem nempe et Cotunnium ; retro 
ab hinc annis , non sine multo omnium moerore , et 
rei medicao detrimento , nobis jam fato ereptos. 

£t de rebus physicis, mathematicis, astronomicis 
illustrandis et explicandis , quales quantique illustres 
viri aetatem et annos non consumpserunt? Haec magni 


(*) Tragoed. Aniigont , vcri. 1043. Ed. Paul. Steph. an. i 6 o 3 . 

Kepleri , Galilaei, Halleyi, Ncwtoni, Copernici, Tliy- 
conis, Cassinii; haec incomparabilis Archimedis , Ber- 
noulli , Euleri , Nepcri, Dalembertii , area et arena. 
In hisce Gassendius, Gravesandius, Muschembroechius, 
Volta , Priestleyus desudarunt. Et fere nostro tempo- 
re , in hac scena palmam et adoream sunt promeriti 
cl. Wolffi, Bradley, Herschellii, Holbertii, Hardingii, 
Lalandii, Lagrangei,Platii, Caravellii , Fergulae, Poli. 
Viri pro insatiabili scientias parandi augcndiquc cupidi- 
tate, valetudinem ac rcin familiarem despicatui habue- 
runt. Eorum lucubrationes tanto ardore suscipiebant , 
ut noctes vel longissimas ad lucem pervigiles transi- 
gerent : nec unquam noctem fieri cupiebant taedio 
lucis , cura omne vitae fastidium solo studio ac lite- 
ris effugerint. O disciplinam hisce hominibus dignam! 
O verum studendi amorem I Nam unice se rerum 
contemplationi dederunt , et sine hoc honesti exerci- 
tio vitam morte graviorem reputarunt. Nemini tamen 
mirandum : occupatorum animi oeluU sub jugo 

sunt , flectere se ac respicere non possunt (*). In quo 
ingenua studia vigent ac fervent , nullus certe alius 
amor , nulla voluptas unquam exardescet. Si enim fo- 
res virtutibus pateant , necessario illae occlusae sint 
aliis rebus. Hoc sensu intclligi videtur, quod Poetae, 
ad idem nos exhortantes , de illo vale thebano no- 
mine Tiresia finxerunt , qui oculis captus fuit , cum 
Palladem nudam , nempe pulchram scientiarum se- 


(’) Seyjsc. De brevitate vitae. Cap. X. 

dem, vidisset. Hinc sane colligitur, qui jucunditatem 
Sapiculiae delibavit, aut lumen ejus percepit, ad alia 
caecus lubens efficitur. 

Longe excurreret Oratio mea , nec unquam exi- 
tum esset habitura , si enumerare vellem quicquid 
praeclari in aliis scientiis ; ut in Jure , iu Sacris , iu 
Oeconomicis , in Historicis, in Antiquis , in Politicis , 
iu aliis disciplinis ac ipsis humanioribus literis, vi in- 
dustriae virtutisque amore, tot ingenia assequuta fuis- 
sent ; quae consuito praetereo , ne , in re tam clara , 
vestra patientia et tempore abutar. Nam haud dubito, 
quin omnes vos mihi ad dicendum assenliatis. Quae 
cu jusque generis doctrinae segetes! Qui viri tam exi- 
mia virtute praeclari ! Quam nitore quaelibet scientia 
usquequaque refulget ! Nisi ab intemperantia sciendi? 
Quot inventa ad scientiarum augmentum, ad artium 
perfectionem, ad mortalium vitae commodum, utili- 
tatem , melioremque conditionem ! Nisi ab effiraenato 
abditos naturae thesauros perlustrandi ardore? Quic- 
qnid igitur boni invenimus , totum ad sciendi lau- 
dem referre oportet. Abeant hinc ac facessant , qui 
stulte aut temere audent dicere , quid de tot lilera- 
riis laboribus , de tam aspera vita , summa diligentia, 
accensa cupiditate in scientias ? Quos fructus, quac- 
nam praemia relaturi sumus ? Ah quanta illos caligo 
mentis, quanta veritatis ignorantia exercet! Hi, ut 
verbis primi Scriptoris romanae historiae utar, dediti 
ventri atque somno , inculti indoctique vitam si- 
cuti peregrinantium transeunt. Quibus profecto , 

contra naturam corpus voluptati, anima oneri Ji/it {*). 
Jure a Plinio brutis glande vescentibus comparantur, 
quae nec pastorem fructus excutientem, nec arbores a 
quibus proveniunt cernere valent. Et cum jam ad al- 
teram meae orationis partem pervenerim , quaeso , 
A A. , quae nos vitae commodis, incolumitati, scien- 
tibeae voluptati conferunt , quibus hodie perfruimur, 
non sunt argumenta perscrutationum illorum, qui di- 
versis disciplinis operam navarunt ? Quid sine quo- 
dam studio et doctrina , rebus bene in vita gerendis, 
ad rem familiarem augendam, atque ad recte ipsam 
vitam informandam , proBcere nos possimus ? Omnis 
splendor ac dignitas non virtuti soli debetur? Non ea- 
dem fides dulcis placidiquc acerrima est? Nonne, 
quae est una omnibus certe major , inter Deum et 
hominem amicitia est conciliante virtute 7 Olim di- 
ctum fuit et quidem prudenter : inscitiam unicum 
malum esse, et unicum bonum sapientiam’, cum 
nunquam, quamvis obscura lateat, sed sui certe mit- 
tat signa. Ejus nempe utilitatem etiam ex longinquo 
et abscondita, aut quocumque alio statu est sempec 
fundit. 

Quid jam restat, optimi Juvenes? Cogitationes 
vestras hactenus in longum disponitis ? Adhuc vestra 
voluntas haeret ? Qualis imperitia ! Qualis mentis tar- 
ditas ! Perditis hodiernum quod in manibus est , et 
cxpectatis, quae pendeant ex crastino. Intelligcnti sa- 


{') C. SiLLvn. Bellum Catilinarium. 

lis est notam ; quod maxima vitae jactura (Ulatio 
est : dum enim illa ulteriora promittit , eripit prae- 
sentia. Ab ipso recessa radicitus hunc errorem evelli- 
te , et sumite modo vires , uti decet ; ut si nova ad 
superanda obstacula acriori stimulo opus sit, non de- 
sunt duces , qui vos edocent per semitas suas irc 
ad virtutem. Sectemini nostros majores, clarissima li- 
terati orbis lamina et astra inexstincta, et non sine 
gloria digna virtute exempla reperietis : aut quidem 
illorum auctoritati inhaerete, qui hodie in honore, in 
officiis versantur ; ut tanta aemulatione excitati , si 
idem sit vobis finis propositus , contemptis omnium 
voluptatum invitamentis , alacrioris spiritus impetu , 
insolitoque studio in Sapientiae sjuum perveneritis : 
nam eadem via ii cl. Viri ad tantum eorum am- 
pliludiuis fastigium devenerunt. Eirratis certe , si ali- 
ter judicatis. Nemo ad magna evasit , qui initio pro- 
cul spem a se abjecit; et nihil tautam perniciem vobis 
aifert , quam ista praesumpta diffidentia. Veniet ad 
vos , veniet ille felix dies, et non sine laude ac prae- 
mio, si primum per virtutis altum ascendere, et ejus 
dura et dilllcillia patienter vincere non expavescitis. 
Sic in hac re cloquentissimus noster Vicus (*). Sem- 
per humi serpat, qui ni/til conatur; et qui eminere 
non audet , semper sit in turba. Si enim homines 
sibi in animum induxissent , se non posse fieri me- 


(•) Om/. ad &tud. juveni . , cujus argumentum. Optima studendi ratio 
ab ipi>o studio petenda. Ilahtta Jd. yovemb. an. /77V. 

liores iis , qui prima occupasse viderentur, ii qui- 
dem , qui optimi sunt et admirabiles , nunquam 
sane fuissent; ant cum alio dicam, qtiid quisque pos- 
set, nisi tentando non didicit 7 

Dillicultates igitur, impedimenta ac incommo- 
da , quae tanta constantia victa et superata sunt a 
scientiarum bonarumque artium cultoribus, nunquam 
profecto ad irritum ceciderunt ; quin uberrimos et 
suavissimos honoris ac utilitatis 'fructus in quovis tem- 
pore edere solita fuere. Omnia cum aevo veloci- 
ter labuntur , omnia sternet , abducitque serum 
vetustas ; sola virtus neque dolo , neque fatis inter- 
rumpenda , ad omnem aetatem transitura , et semper 
manebit alta mente excelsae suae laudis monumentum. 
Forsan a vero recedam? Recordemini, cjuantas aesti- 
mationis significationes vel Sapientum memoriae po- 
steri non ostenderunt? Mortuus Homerus septem am- 
plissimae Greciae urbes inter se contendere , in qua- 
nam carum sua cunabula habuit. Inter Sellas Epiri et 
Chrysopolim Thessaliae de Statio seniore idem fuit 
jurgium. Florentia pro Dantis ossibus bellum gere- 
re non detrectavit. Ab Arctinis ad immortalem Fran- 
cisci Pctrarcae memoriam lata fuit lex, ut sua domus 
proprio nomine insignita esset , ac in perpetuum ser- 
vata. Et patriae gratificandi ac ipsis civibus in po- 
sterum , non ipsa illnslrium Virorum recordatio quo- 
que praevaluit? Themistoclis gratia Lampsacus, Hel- 
lesponti civitas , a belli injuriis moti per Regem Per- 
siae , immunis fuit. Poetae Pindari aedes ab Alexau- 

clro Macedone in excidio Thebes ab omni damno fuit 
incolumis. Una Protogenis tabula Demetrii impetum 
compescuit , quam ne ureret , urbem Rhodii mini- 
me igni tradidit. Lisymaco , ne plura commemorem , 
]>ro sui parentis Aristidis virtute , ducenta jugera in 
Eubea^ et suis innuptis sororibus dotem ab Athenien- 
sibus concessa fuere. 

Audistis , Adolescentes , audistis, cum jam unice 
ad vos huc vocatus sim ; immortalem esse ingenii me- 
moriam , et omne boni ex virtute principium ; quam 
nec temporis edacitas deterere, nec obruere potest 
oblivio , sed vetustate ipsa viget magis atque efflore- 
scit ; unde Sapientum mors etiam eorum vita clarior 
est. Esto demum vestro pectore alte infixum , quod 
Cicero de virtute scribit. Omnia alia falsa , incer- 
ta sunt , 'caduca , mobilia , virtus est una altissi- 
mis defixa radicibus , quae nunquam ulla vi la- 
befactari potest , nunquam dimoveri loco. 

Cum igitur ex sola virtutis praestantia tot com- 
moda , ac tantae sincerae voluptates oriantur , quis 
illas degustare nolit ? Quis sapiens pater non filius 
scientificas disciplinas erudire velit? Quis utilitatis ac 
laudis cupidus non hanc viam ingrediatur , et tot vi- 
ribus contentoque cursu eam sectetur? Eximia meri- 
ta , o Juvenes , in non inglorio otio vobis proponun- 
tur , si per plurcs annos in hac Palladis arena pro pal- 
ma et praen^iis, tanquam boni Athletae, alacriter de- 
certatis ; quae non modo felicissimae vitae transigendae 
primo inserviunt, verum etiam summum bonum, inen- 

tis nempe , auimique plures voluptates progignunt. 
Caeterae enim, quae vulgo aestimantur, plusque ae- 
gritudinis ac fastidii , quam laetitiae secum ferunt. 
Imitemini in eo Herculem , qui terrarum orbe mon- 
stris repugnato , a laboribus abstinuit , et quietem 
amplexus ; vel Stoicum illum Catonem , qui post gra- 
ves exantlatos labores , jucundo se otio oblectabat. 
Sit itaque in vobis illud graccae Sapientiae monitum. 

*v rrtXfin iiit ^ Sfiya /ulfaxst itfvy6iuyoi \iytrt ^ 

idest: Cum aurora fulget, moniti adolescentes flo- 
res colligite. Spatiis valde angustis vita nostra de- 
currit, et vos in vestra tam gravi re adhuc lenti ac 
diffusi? Quid spectatis ? Cur vos extenditis ? Cum 
celeritate temporis , nos monet laudatus Seneca , 
utendi velocitate certandum est ; veluti ex torrente 
rapido, nec semper casuro, cito est hauriendum (*). 
Forsan vires desunt, ingenia .torpent , an aliud hoc 
mali est , quod a scientiis vos avertat, et haec ca- 
stra deserere facit? Haec , o Juvenes , eorum sunt 
patrocinia , qui dediti corporis gaudiis per luxum at- 
que ignaviam aetatem agunt , et cum magnitudine 
mendacii fidem quaerunt. Excutite ex animo vestro 
illud turpe ac ignobile otium , aut eam voluptatem , 
quae majoribus vos implicat malis. Fngate hanc pe- 
stem a' teneris , et quod Graeci ajunt , •» «poiTuv 
•'vvKwv , si illibatum a vitiis pectus velitis : ut cogno- 
scatis quid illa particula aurae divinae in homine 


(*) Dt hnvitatt vitae. C«p. IX. 

possit , ct quam potens efficiendi ea , quae velit : 
cum non oporteat, sunt verba Sallustii (*) , nos vitam 
silentio transire veluti pecora , sed studebimus me- 
moriam nostri , quam maxime longam efficere ; ete- 
nim si juxta Diogenem loqui libeat , vitam sine li- 
teris jnortem esse. 

Ne itaque , mei cives Adolescentes , tara gravem 
injuriam vestris mentibus , utpote caelestis originis , 
atque Ipsi floridae juventae alTeratis, dum verni sunt 
dies vestri , dum corporis animique robur adhuc vi- 
get , ad meliora cito eundum est : cum difficile sit, 
quin prima quaeque optima dies fugiat mortalibus 
miseris {**). Manum itaque ad tabulam semper habete, 
et antecessoribus praemonstrata vestigia fortiter et 
animose premite. Nihil certe est delectabilius iis , 
qui in hac Musarum sede struunt scientiarum fun- 
damenta , quam eorum labores , una cum tot 
puris doctrinis , raris exemplis , novis inventis, se- 
lectis animadversionibus, vobis consecrare: ne, sua in- 
curia ct segnitie , aurea vestra messis adhuc in her- 
ba suffocetur et pessundetur. Praesertim in tanta 
soeculi luce, cum non amplius in tot salebris et amba- 
gibus conflictemur; ct In hac rara temporum felici- 
tate, in qua provideutissimus noster Ilex, sane vir- 
tutum aestimator , maximam de vobis curam susci- 
pit; ut animi studia sequamini, quae vobis parient 


(*) fiefhtni CiUilifutrium . 

(*") Vmo. LU». IU. 

honores et commoda. Et quo , quam hoc loco, exul- 
tarc mea posset oratio , si ad dicendum esset tempus? 
Quae praeclara cuique ultro et affluenter se non ol- 
ferunt? Ubivis occursant vobis tot Musarum mansio- 
nes ; tot 3upicntum coetus ; tot illustres Viri iti 
publico et in cathedra agentes; tot bibliothecae, sua 
quaeque divite librorum suppelicctile ornatae : tot 
cimelia, in quibus rerum copia cum raritate certare 
videtur; et uno intuitu naturae lusus et prodigia con- 
spiciuntur. Quocumque oculos circumfertis ad scien- 
dum illustria observatis ; et Sapientiam dignitatibus , 
titulis , honoribus , monumentis circumfusam admire- 
mini , in quibus nihil aliud , nisi vestrum studium 
requiratur. Eliam quia , in hoc assiduae vernantis na- 
turae recessu atque gremio ipsum Heliconem habetis; 
qui certe non vos solum ad idem magis allicit atque 
invitat , sed etiam Docentium dexteritatem adauget 
ac incendit. O quantas nostri Vates et Philosophi in 
eadem hujus Minarvii umbra dignas eorum divinae 
mentis ideas conceperunt ! . 

Quae nec ventura silebunt 

Lustra, nec ignota rapiet sub nube vetustas. 

Craliae igitur Augustissimo Regi nostro , -sospita- 
tori patriae et praesidio literarum, sunt habendae do 
tanta muuifleentia ad nos erudiendum profusius .sup- 
peditata ; et illucescit animis nostris quotidie preelara 
benignitatis suae gloria, quam sane ovanes penna nun- 

quam metuente solvi ad posteros transcribunt. Annnit 
e coelo Deds aoiemnibus omnium votis, ut hoc no- 
vum fulgciilissimum Sidus diu , continue ac feliciter 
super nos renideat atque splendescat ; et in perenni 
flore, dignitate, gloria,’ opibus clarum semper hoc re- 
gnum habeatur. 

Procul atra recedat 

Invidia , atque alio liventia lumina flectat. 

Et vos , ampl. Domini , excellenti virtute doctri- 
naque ornati , qui in hoc ingeniorum proventu prae- 
cipui honoris illustrem locum et nomen tenetis , cum 
vestra cura et labore in hoc famae fastigium jam no- 
strum Athenaeum sit evectum , vos oro atque obte- 
stor, ne vestras manus auxiliares e re litoraria un- 
quam temperare velitis , ut semper benigniore astro 
et omine in melius se extollat, et non ad sui ruinam 
ac interitum devergat. Scio , vos arduis publicae rei 
negotiis intentos , industrias cogitationesque supra hu- 
miles musas attollere : at quidem delectare possunt 
illae per otium , quum datis remissionem animis , ut 
meliores acrioresque requieti surgant : nam doctrinae 
nostrae reviviscunt , tanquam opes naturae a Sole , 
dum summorum Magistratuum praecipua dignantur 
cura et favore. 

Eja, ornatissimi Juvenes, strenue in hoc Palladio 
pulvere ad palmam decurrite. Hic vere Oljmpicus 
ille ludus, ubi plenis ingenii quadrigis ad gloriam vir- 

Ullis via grassatur: in stadiis, inquam, bonisque ar- 
tibus immergite altius , non aliter quam in pugnam 
aciemque immissi ; et, quam ingressi eslis doctrinae 
viam, eam conficite: ita in seras nepotum aetates ve- 
stra quoque nomina superstita erunt. Proponite igitur 
semper animo illam, supra quam fingi potest, discen- 
di aviditatem phUosophi Cleanthis, qui noctem hau- 
riendis aquis impendebat , ut praelium suis praece- 
ptoribus pro disciplina diurna persolveret. Ad alia nec 
animum nec ansam , praeter literarum virtutisque stu- 
dium habete. In eo versemini graviter, progrediami- 
ni feliciter ; ne vos aut otii voluptatisque dulcedo , aut 
laboris curarumque taedium ab illo amovere sinant. 
Hisce vitiis quadratam semper agmen opponite , ut 
sit magis vestra mente repositum: quod nihil unquam 
discere poterit , qid discendi studiosus non erit. Dixi. 

